《插花山居诗同弟寒将作 其二》
清代·马思赞

浓云暖雨互悠悠，寒食前头社后头。两月笋膏充肉味，一年茶后算春收。

鸟当久坐声逾美，花到无名种最幽。料理茶炉兼酒榼，独寻萱草对忘忧。

作者简介：浙江海宁人，字寒中，又字仲安，号衎斋，又号南楼。监生。先世姓朱，出继马氏，故朱彝尊称为宗人。家有道古楼，藏书多宋元善本，亦藏法书名画、金石秘玩。性豪迈，喜交游。诗、画、篆刻均工。有《道古楼藏书目》、《道古楼历代诗画录》、《衎斋印谱》、《寒中诗集》。